मुरुगन के षड़ालय
मुरुगन के षड़ालय ( तमिल: ஆறுபடைவீடுகள் ) दक्षिण भारत में तमिल नाडु राज्य में स्थित षण्मन्दिर हैं, जो हिन्दू देवता मुरुगन को समर्पित हैं, जिन्हें विभिन्न मन्दिरों में कन्दस्वामी, कार्तिकेय, स्कन्द और वडिवेला भी कहा जाता है। मुरुगन के इन पवित्र षड़ालयों का उल्लेख तमिल संगम साहित्य, नक्किरर द्वारा लिखित तिरुमुरुगाट्रुप्पडै और अरुणगिरिनातर द्वारा लिखित तिरुप्पुगल में किया गया है। षड़ालय स्थान हैं तिरुपरंकुंड्रम, तिरुचेन्दूर, पलनी, स्वामीमलई, तिरुत्तनी और पझमुदिर्चोलई।